Што ж гледачы? Яны былі практычна аднадушныя ў выражэнні сваёй любові да канкурсантаў. І ў адкрытым галасаванні з натхненнем вырашалі, каму ж дастанецца Прыз сімпатый гледачоў. Пад бурныя апладысменты залы гэтыя ўзнагароды атрымалі пераможцы — Надзея Паўлава і Міхаіл Малафій. Па ўсім было відаць, што публіцы спадабалася і навіна: маладыя артысты ў бліxadжэйшай будучыні выступяць у адным са спектакляў Вялікага тэатра Беларусі, а Віктар Мендзелеў — у манрэальскім тэатры “Лірыкарэгра 20”. Спецыяльны прыз беларускаму тэнару ўручыў генеральны і артыстычны дырэктар тэатра “Лірыкарэгра 20” (Канада) Ален Нона. Даведаліся гледачы і аб тым, што Міхаіл Малафій стаў уладальнікам Спецыяльнай прэміі ў Міжнародным конкурсе вакалістаў у французкім горадзе Мармандзе, прычым адразу з 2-га тура! Гэтую ўзнагароду тэнару ўручыў мастацкі кіраўнік музычнага фестывалю “Лірычныя ночы ў Мармандзе” Філіп Местр.